AH บวก 5% ลุ้นกำไรปี 65 โต 59% แตะ 1.63 พันล้าน ชูเป้า 43 บ.
AH บวก 5% โบรกชี้กำไรปี 65 โต 59% แตะ 1.63 พันล้านบาท รับรู้คำสั่งซื้อใหม่ชิ้นส่วนรถกระบะ Ford และรายได้ธุรกิจตัวแทนจำหน่ายรถยนต์ ยังคงแนะนำ “ซื้อ” ราคาเป้าหมาย 43 บาท 
AH บวก 5% โบรกชี้กำไรปี 65 โต 59% แตะ 1.63 พันล้านบาท รับรู้คำสั่งซื้อใหม่ชิ้นส่วนรถกระบะ Ford และรายได้ธุรกิจตัวแทนจำหน่ายรถยนต์ ยังคงแนะนำ “ซื้อ” ราคาเป้าหมาย 43 บาท
25 พ.ย. 2565

ผู้สื่อข่าวรายงานว่า วันนี้ (25 พ.ย.65) ราคาหุ้น บริษัท อาปิโก ไฮเทค จำกัด (มหาชน) หรือ AH ณ เวลา 10:33 น. อยู่ที่ระดับ 35 บาท บวก 1.75 บาท หรือ 5.26% สูงสุดที่ระดับ 35.50 บาท ต่ำสุดที่ระดับ 33.75 บาท ด้วยมูลค่าการซื้อขาย 168.03 ล้านบาท

บล.คิงส์ฟอร์ด ระบุในบทวิเคราะห์ คาดยอดขายปี 65 อยู่ที่ 2.66 หมื่นล้านบาท เพิ่มขึ้น 30% เมื่อเทียบกับงวดเดียวกันของปีก่อน มาจากคาดการณ์ยอดการผลิตรถยนต์ในประเทศไทยปี 65 อยู่ที่ 1.8 ล้านคัน อยู่ที่ 6.8% เมื่อเทียบกับงวดเดียวกันของปีก่อนโตมากกว่าเดิมที่คาดไว้ 1.75 ล้านคัน ประกอบกับรับรู้คำสั่งซื้อใหม่ชิ้นส่วนรถกระบะ Ford ซึ่งเป็น Global Model ราว 700 ล้านบาท
นอกจากนี้รายได้ธุรกิจตัวแทนจำหน่ายรถยนต์และศูนย์บริการก็ฟื้นตัวดีจากการเปิดโชว์รูม MG และ Mazda แห่งใหม่ในปี 64เปิดโชว์รูม Mitsubishi และFord แห่งใหม่ในปี 65ซึ่งอยู่ในประเทศไทย ดังนั้นจึงปรับประมาณการกำไรสุทธิปี 65 อยู่ที่ 1.63 พันล้านบาท เพิ่มขึ้น 59% เมื่อเทียบกับงวดเดียวกันของปีก่อน ทั้งนี้ปรับไปใช้ราคาเหมาะสมปี 66 ที่ 43 บาท